ΓΡΑΠΤΗ ΕΡΩΤΗΣΗ E-2353/00

υποβολή: Adriana Poli Bortone (UEN) και Sergio Berlato (UEN) προς την Επιτροπή

(13 Ιουλίου 2000)

Θέμα: Μείωση του κόστους διαχείρισης των γεωργικών επιχειρήσεων

Μπορεί η Επιτροπή να αναφέρει κατά πόσον σκοπεύει να προωθήσει την έκδοση κανονισμού που θα επιτρέπει την προκαταβολή των εισοδηματικών ενισχύσεων και αντισταθμίσεων που προβλέπονται από τον κανονισμό ΕΟΚ 1765/92(1) και από τον κανονισμό ΕΟΚ 2078/92(2) (που έχουν συμπεριληφθεί πλέον στον κανονισμό ΕΕ 1775/99(3), που εκδόθηκε με την αναθεώρηση της Ατζέντα 2000), όπως ήδη ισχύει για τον κανονισμό 2080/92(4), τον κανονισμό ΕΟΚ 565/80(5) και τον κανονισμό ΕΟΚ 3665/87(6);

Με τον τρόπο αυτό θα αποφευχθεί η πίεση που δημιουργείται και που οφείλεται στη χρόνια ανικανότητα του καταβάλλοντος οργανισμού ΑGΕΑ, πρώην ΑΙΜΑ να τηρήσει τις προβλεπόμενες προθεσμίες και θαπάρξει εξοικονόμηση του κόστους στο οποίοποβάλλονται οι γεωργικές επιχειρήσεις, που αναγκάζονται να εκταμιεύσουν τα ποσά αυτά μέσω τραπεζικών προκαταβολών.

(1) ΕΕ L 181 της 1.7.1992, σελ. 12.

(2) ΕΕ L 215 της 30.7.1992, σελ. 85.

(3) ΕΕ L 212 της 12.8.1999, σελ. 9.

(4) ΕΕ L 215 της 30.7.1992, σελ. 96.

(5) ΕΕ L 62 της 7.3.1980, σελ. 5.

(6) ΕΕ L 351 της 14.12.1987, σελ. 1.

Απάντηση του κ. Fischler εξ ονόματος της Επιτροπής

(11 Σεπτεμβρίου 2000)

Η Επιτροπή έχει συνείδηση του γεγονότος ότι η έγκαιρη πληρωμή των ενισχύσεων και των πριμοδοτήσεων προς όφελος των δικαιούχων αποτελεί σημαντικό στοιχείο της αποτελεσματικότητας της Κοινής Γεωργικής Πολιτικής (ΚΓΠ).

Ο κανονισμός (ΕΟΚ) αριθ. 1765/92 του Συμβουλίου, της 30ης Ιουνίου 1992, που εγκαθιδρύει καθεστώς ενίσχυσης των παραγωγών ορισμένων αροτραίων καλλιεργειών,ποχρέωνε τους οργανισμούς πληρωμών των κρατών μελών να καταβάλλουν ενισχύσεις στις αροτραίες καλλιέργειες εντός των τασσομένων από τον εν λόγω κανονισμό προθεσμιών. Με το νέο κανονισμό (ΕΚ) αριθ. 1251/1999 του Συμβουλίου, της 17ης Μαΐου 1999, για τη θέσπιση καθεστώτος ενίσχυσης των παραγωγών ορισμένων αροτραίων καλλιεργειών(1), που εφαρμόζεται από το οικονομικό έτος 2000, καθορίζονται εκ νέου συγκεκριμένες προθεσμίες πληρωμής των εν λόγω ενισχύσεων.

Η προκαταβολική πληρωμή των ενισχύσεων αυτών στους δικαιούχους θα συνεπαγόταν προκαταβολική εκταμίευση των πληρωμών αυτών εκ μέρους της Επιτροπής στα κράτη μέλη. Θα συνεπαγόταν επίσης τη διπλή ανάληψη χρέωσης ενός πολύ σημαντικού ποσού, για το μεταβατικό οικονομικό έτος, πράγμα που θα οδηγούσε στηνπέρβαση των ανωτάτων ορίων που έχουν καθοριστεί με τη διοργανική συμφωνία της 6ης Μαΐου 1999, μεταξύ του Κοινοβουλίου, του Συμβουλίου και της Επιτροπής σχετικά με τη δημοσιονομική πειθαρχία και τη βελτίωση της διαδικασίας κατάρτισης του προϋπολογισμού. Δεν είναι συνεπώς δυνατόν να θεσπιστεί προκαταβολική πληρωμή των ενισχύσεων αυτών.

Όσον αφορά την πληρωμή των ενισχύσεων των αροτραίων καλλιεργειών εκ μέρους του ιταλικού οργανισμού πληρωμών AGEA, εφιστάται η προσοχή των Αξιότιμων Μελών του Κοινοβουλίου στο γεγονός ότι η Επιτροπή έχει ζητήσει από την Ιταλία να εντείνει τους ελέγχους στον τομέα αυτό. Δεδομένου ότι οι έλεγχοι αυτοί θα πρέπει να είχαν διενεργηθεί πριν η Ιταλία προχωρήσει στις πληρωμές, η Επιτροπή εξουσιοδότησε τη χώρα αυτή να καθυστερήσει τις εν λόγω πληρωμές και να τις διενεργήσει επίσης στη διάρκεια της περιόδου των πρώτων 6 μηνών μετά την νόμιμη προθεσμία πληρωμής.

Κατά τ’ άλλα, όσον αφορά την πληρωμή των παλαιοτέρων συνοδευτικών μέτρων, οι κανονισμοί (ΕΟΚ) αριθ. 2078/92 του Συμβουλίου, της 30ης Ιουνίου 1992, σχετικά με τις μεθόδους γεωργικής παραγωγής που είναι συμβιβάσιμες με τις απαιτήσεις προστασίας του περιβάλλοντος καθώς και με τη διατήρηση του φυσικού χώρου, και (ΕΟΚ) αριθ. 2080/92 του Συμβουλίου, της 30 Ιουνίου 1992, για τη θέσπιση ενός κοινοτικού καθεστώτος ενισχύσεων για τα δασικά μέτρα στο πλαίσιο της γεωργίας, δεν είχαν καθορίσει προθεσμίες πληρωμές. Πράγματι, οι κανονισμοί αυτοί είχαν αφήσει την ευχέρεια στα κράτη μέλη να καθορίσουν, σε εθνικό επίπεδο, τις διοικητικές διατάξεις που προσαρμόζονται καλύτερα προς τα ιδιαίτερα χαρακτηριστικά των προγραμμάτων.

(1) ΕΕ L 160 της 26.6.1999.